Rensfjellrennet

Rensfjellrennet var et turrenn som gikk mellom Selbu og Støren i Trøndelag. Løypa var 56 kilometer lang, og rennet gikk i klassisk stil. Støren sportsklubb og Vikvarvet idrettslag samarbeidet om å arrangere rennet, og rennet ble ledet av en hovedkomité med mandat fra arrangørklubbene.Trønderbladet 5. mai 2012, s. 12: «Skal møte Vikvarvet» Rennet ble bestemt avviklet i oktober 2015 etter flere år med underskudd.

Det første Rensfjellrennet gikk av stabelen den 25. mars 1934. Det var start på Støren og innkomst i Selbu, og etter dette har de to bygdene med visse unntak hatt start og mål annethvert år. I 2012 vedtok hovedkomitéen en prøveordning med fast start på Støren de tre påfølgende årene. Dette førte til at nær 200 frivillige på «Støren-sida» signerte et opprop mot prøveordningen som de fryktet «ville svekke rennets lokale tilhørighet».

Under andre del av NM på ski 2008 var Rensfjellrennet langdistanseøvelse i stedet for femmila for menn og tremila for kvinner.NM 2008 Nordiske grener, Støren/Selbu     Rennet ble da vunnet av Anders Aukland og Therese Johaug.

Referanser

Eksterne lenker


Kategori:Skirenn i Norge
Kategori:Sportsarrangementer i Trøndelag
Kategori:Repeterende arrangementer etablert i 1934
Kategori:Opphør i 2015